tomron87/hebrew-wikipedia-sentences-corpus huggingface dataset:
באירוע הרויאל ראמבל, שנערך ב-31 בינואר 2021, פריסט התחרה בקרב הרויאל ראמבל המסורתי, כשנכנס לקרב כמספר ה-14, הספיק להדיח את אליאס, המיז, ג'ון מוריסון וקיין, אך הודח על ידי בובי לאשלי.
לילה לאחר מכן בפרק של התוכנית Raw, הוא ערך את קרב היחידים הראשון שלו ברוסטר הראשי מול המיז כאשר הוא היה מעורב בעלילה של הזמר הלטיני באד באני עם המיז ומוריסון.
בקרב זה, הוא ניצח את המיז ורשם ניצחון בכורה ברוסטר הראשי.
ב-15 בפברואר בפרק של התוכנית Raw, פריסט עזר לבאד באני לזכות באליפות 24/7 של ה-WWE.
במהלך השבועות שבאו לאחר מכן, פריסט פתח ברצף ניצחונות, כשגבר על אנג'ל גרזה, אליאס וג'קסון רייקר.
ב-5 באפריל בפרק של התוכנית Raw, פריסט ובאד באני איתגרו את ג'ון מוריסון והמיז לקרב זוגות ברסלמניה 37, אתגר שאליו הם נענו בחיוב.
בלילה הראשון של אירוע הדגל, שהתקיים ב-10 באפריל, פריסט ובאד באני ניצחו את המיז וג'ון מוריסון.
לילה לאחר מכן בפרק של התוכנית Raw, המיז ומוריסון איתגרו את פריסט לקרב האנדיקאפ 2 נגד 1; למרות שפריסט שלט במרבית קרב זה, הוא הפסיד לאחר הסחת דעת של אשתו של המיז, מאריס, דבר שסימל את הפסדו הראשון ברוסטר הראשי.
הם המשיכו את הפיוד ביניהם, כאשר באירוע רסלמניה באקלאש, שנערך ב-16 במאי, פריסט גבר על המיז בקרב חוטבי עצים.
לאחר מכן, הוא נעדר מן המרקע עקב פציעה.
ב-12 ביולי בפרק של התוכנית Raw, פריסט חזר להופיע, כשנחלץ לעזרת הומברטו קאריו מתקיפה בידי אלוף ארצות הברית המכהן, שיימוס, לאחר קרב האליפות בין השניים.
מעשה זה הוביל ליצירת יריבות בין פריסט לשיימוס.
ב-8 באפריל בפרק של התוכנית Raw, פריסט איתגר את שיימוס לקרב אליפות באירוע סאמרסלאם.
באירוע זה, שנערך ב-21 באוגוסט, פריסט ניצח את שיימוס וזכה באליפות ארצות הברית.
ב-30 באוגוסט בפרק של התוכנית Raw, פריסט שמר על תוארו לאחר שניצח בקרב משולש את דרו מקינטייר ואת האלוף לשעבר, שיימוס, קרב שבו פריסט הצמיד לניצחון את מקינטייר.
ב-6 בספטמבר בפרק של התוכנית Raw, שיימוס גבר על מקינטייר על מנת לקבל קרב חוזר על התואר באירוע חוקי אקסטרים.
שבוע לאחר מכן בפרק של התוכנית Raw, פריסט הגן בהצלחה על אליפות ארצות הברית מול ג'ף הארדי.
באירוע חוקי אקסטרים, שנערך ב-26 בספטמבר, פריסט הגן בהצלחה על התואר בקרב משולש מול שיימוס וג'ף הארדי.
לילה לאחר מכן בפרק של התוכנית Raw, פריסט הגן בהצלחה על תוארו פעם נוספת מול שיימוס, הפעם במסגרת קרב ללא פסילות וללא ספירות חוץ, ניצחון שהוביל לסיום הפיוד.
במופע המקדים לאירוע סדרת ההישרדות, שנערך ב-21 בנובמבר, פריסט הפסיד בקרב אלוף נגד אלוף לאלוף הבין יבשתי, שינסקה נקאמורה כתוצאה מפסילה לאחר שריק בוגז הסיח את דעתו של פריסט באופן בלתי פוסק.
בתגובה לאחת מהסחות הדעת, פריסט תקף את נקאמורה ובוגז.
במהלך הפרקים הבאים של התוכנית Raw, פריסט הגן בהצלחה על תוארו בקרבות יחידים מול סמי זיין, אפולו קרוז, רוברט רוד ודולף זיגלר.
ב-14 בפברואר בפרק של התוכנית Raw, פריסט ניצח את AJ סטיילס והגן על חגורת האליפות בהצלחה.
שבוע לאחר מכן בפרק של התוכנית Raw, הוא שמר על תוארו מול שלטון בנג'מין, כשלאחר הקרב אותגר על ידי פין באלור לקרב עתידי על התואר.
ב-28 בפברואר בפרק של התוכנית Raw, פריסט הפסיד את התואר לאותו באלור, הפסד שקטע תקופת כהונה של 191 ימים מצידו של פריסט.
לאחר הקרב, פריסט תקף את האלוף החדש וביצע את מעברו לדמות הרעה לראשונה מאז הגעתו לרוסטר הראשי.
בלילה הראשון של רסלמניה 38, שהתקיים ב-3 באפריל, פריסט הסיח את דעתו של AJ סטיילס בקרב שלו מול אדג', הסחה שהובילה להפסד של סטיילס.
לאחר הקרב, אדג' חגג את ניצחונו ביחד עם פריסט, צעד שביסס ברית חדשה בין השניים.
ב-25 באפריל בפרק של התוכנית Raw, השניים נודעו בשם The Judgment Day (שפירושו: "יום הדין"), לאחר מכן, פריסט ניצח את פין באלור בקרב יחידים.
באירוע גיהנום בכלוב, שנערך ב-5 ביוני, פריסט, אדג' וריאה ריפלי ניצחו את AJ סטיילס, פין באלור וליב מורגן בקרב שלושה נגד שלושה מעורב.
בעקבות מעשים אלו, אדג' סולק מן הקבוצה.
קבוצת יום הדין פתחה בפיוד עם המיסטריוס (ריי ודומיניק מיסטריו) במטרה לגייס את דומיניק לשורותיהם.
באירוע סאמרסלאם, שנערך ב-30 ביולי, פריסט ובאלור נוצחו על ידי המיסטריוס לאחר הפרעה מצידו של אדג', שביצע את חזרתו.
באירוע Clash at the Castle, שנערך ב-3 בספטמבר, פריסט ובאלור הפסידו לאדג' וריי מיסטריו בקרב זוגות, שבו דומיניק ביצע את מעברו לדמות הרעה, זאת לאחר שהוא תקף את אדג' ואת אביו, וכתוצאה מכך הצטרף באופן רשמי לקבוצת יום הדין.
באירוע היהלום שבכתר, שנערך ב-5 בנובמבר, קבוצת יום הדין ניצחה את קבוצת ה-O.C.
(סטיילס, לוק גאלוס וקארל אנדרסון) בקרב שלושה נגד שלושה לאחר הסחת דעת מצידה של ריפלי.
ב-28 בנובמבר בפרק של התוכנית Raw, קבוצת יום הדין ניצחה את קבוצת ה-O.C.
ב-9 בינואר בפרק של התוכנית Raw, פריסט, באלור ודומיניק ניצחו בקרב אשר קבע את זהות המועמדים לאליפות הזוגות של Raw מול האוסוס.
בפרק Raw is XXX, שהתקיים ב-23 בינואר, האוסוס הגנו בהצלחה על חגורות האליפות שלהם מול פריסט ודומיניק, חרף פציעתו של ג'ימי אוסו, שממלא מקומו בקרב ההגנה על התואר היה סמי זיין.
באירוע הרויאל ראמבל, שנערך ב-28 בינואר, פריסט התחרה בקרב הרויאל ראמבל המסורתי, כשנכנס לקרב כמספר ה-22, אך הוא ובאלור הודחו על ידי אדג'.
ב-6 בפברואר בפרק של התוכנית Raw, פריסט ניצח את אנג'לו דוקינס בקרב העפלה לקרב תא ההדחות על אליפות ארצות הברית.
באירוע תא ההדחות, שנערך ב-18 בפברואר, פריסט כשל בניסיונו לזכות באליפות זו.
בפרק העוקב של התוכנית Raw לאחר האירוע רסלמניה 39, פריסט התערב בעימות של דומיניק עם באד באני, שותפו לשעבר של פריסט ברסלמניה 37. פריסט ביצע את מהלך הצ'וקסלאם על באני על שולחן השדרנים.
אותו באד באני חזר ב-24 באפריל בפרק של התוכנית Raw, כשאיתגר את פריסט לקרב רחוב בסגנון סאן חואן באירוע באקלאש.
פריסט הפסיד באותו הקרב לבאד באני לאחר הפרעות של סאביו וגה וקרליטו, שנחלצו לעזרת באני.
ב-7 במאי, פריסט ביחד עם באלור נבחרו להשתתף בטורניר לקביעת אלוף העולם במשקל כבד הראשון.
לעומת זאת, הוא הפסיד לסת' "פריקין" רולינס בשלב רבע הגמר ב-8 במאי בפרק של התוכנית Raw.
אותו רולינס ניצח לבסוף בטורניר וזכה באליפות העולם במשקל כבד באירוע לילה של אלופים.
ב-5 ביוני בפרק של התוכנית Raw, פריסט איתגר את רולינס לקרב על תוארו, שבו פריסט כשל בניסיונו לזכות באליפות העולם במשקל כבד.
פריסט ניצח את מאט רידל בקרב העפלה לקרב הכסף בבנק ב-12 ביוני בפרק של התוכנית Raw.
באירוע כסף בבנק, שנערך ב-1 ביולי, פריסט ניצח בקרב.
מאוחר יותר באותו הערב, פריסט נצפה ברמפת הכניסה לזירה במהלך הקרב על אליפות העולם של ה-WWE בין באלור לרולינס.
נוכחותו של פריסט הסיחה את דעתו של באלור, דבר שרולינס ניצל לטובתו כדי לנצח בקרב.
באירוע פייבאק, שנערך ב-2 בספטמבר, פריסט ובאלור ניצחו את קווין אואנס וסמי זיין וכתוצאה מכך זכו באליפות הזוגות הבלתי מעורערת של ה-WWE לאחר הפרעה מצידם של דומיניק, ריפלי ו-JD מקדונה.
באירוע פאסטליין, שנערך ב-7 באוקטובר, פריסט ובאלור הפסידו את חגורות אליפות הזוגות לקודי רודס וג'יי אוסו לאחר ש-JD מקדונה פגע באופן בלתי מכוון בפריסט עם המזוודה שלו; הפסד זה קטע תקופת כהונה בת 35 ימים.
פריסט ובאלור, לעומת זאת, השיבו לעצמם תואר זה בקרב החוזר ב-16 באוקטובר בפרק של התוכנית Raw.
באירוע היהלום שבכתר, שנערך ב-4 בנובמבר, פריסט ניסה לפדות את מזוודת הכסף בבנק שלו על סת' רולינס לאחר הגנה מוצלחת של האחרון על התואר מול דרו מקינטייר, אך זיין עצר אותו וברח עם המזוודה.
מאוחר יותר באותו הערב, פריסט הפסיד לרודס לאחר הפרעה של באלור, דומיניק ומקדונה.
ב-13 בנובמבר בפרק של התוכנית Raw, פריסט הסכים לקבל את מקדונה כחבר רשמי בקבוצת יום הדין.
באותו הערב, פריסט ובאלור ניצחו את רודס ואוסו לאחר הסחת דעת של מקינטייר וכתוצאה מכך שמרו על התואר.
ב-24 בנובמבר בפרק של התוכנית סמאקדאון, פריסט ובאלור רשמו הגנה נוספת על חגורות האליפות מול הסטריט פרופיטס (אנג'לו דוקינס ומונטז פורד).
לילה לאחר האירוע סדרת ההישרדות: WarGames, פריסט השתתף בקרב ה-WarGames הראשון שלו לצד קבוצת יום הדין מול רודס, רולינס, אוסו, זיין ורנדי אורטון, שביצע את חזרתו לארגון; לעומת זאת, בקרב זה קבוצת יום הדין נחלה הפסד.
ב-18 בדצמבר בפרק של התוכנית Raw, פריסט ובאלור רשמו הגנה מוצלחת על התואר, הפעם מול האחים קריד (ברוטוס קריד וג'וליוס קריד).
באירוע הרויאל ראמבל, שנערך ב-27 בינואר, פריסט התחרה בקרב הרויאל ראמבל המסורתי, כשנכנס לקרב כמספר ה-26, הספיק להדיח את R-טרות', אך הודח לבסוף על ידי סמי זיין.
לילה לאחר מכן בפרק של התוכנית Raw, פריסט ובאלור גברו על הצמד DIY (ג'וני גרגאנו ותומאסו צ'אמפה) על מנת לשמור באופן מוצלח על חגורות אליפות הזוגות.
באירוע תא ההדחות, שנערך ב-24 בפברואר, פריסט ובאלור הגנו בהצלחה על התואר מול New Catch Republic (פיט דאן וטיילר בייט).
לילה לאחר מכן במסגרת הלילה השני של רסלמניה 40, פריסט פדה באופן מוצלח את חוזה כסף בבנק שלו על דרו מקינטייר על מנת לזכות באליפות העולם של ה-WWE לאחר תקיפת מקינטייר בידי CM פאנק.
פדייה זו הפכה אותו למתאבק השני אשר פודה את המזוודה באירוע הדגל, רסלמניה, בנוסף להיותו המתאבק הראשון ממוצא פוארטו ריקני שזוכה באליפות העולם, ולשני בסך הכל, מאז פדרו מוראלס בשנת 1971. פריסט הפסיד את האליפות באוגוסט 2024 לגונתר לאחר שפין באלור התערב והוציא אותו מהקבוצה.
לאחר סילוקו מקבוצת "The Judgment Day", דמיאן פריסט פתח ביריבות מול חברי קבוצתו לשעבר.
במסגרת יריבות זו, באירוע שהתקיים בברלין באוגוסט 2024, הוא חבר לריאה ריפלי וביחד הם ניצחו בקרב זוגות מעורב את דומיניק מניסטריו וליב מורגן..
בקרב יחידים נוסף, הצליח פריסט לגבור על פין באלור.
באירוע רויאל ראמבל 2025, פריסט נכנס לקרב המסורתי כמספר 28, אך הודח על ידי LA נייט.באירוע תא ההדחות: טורונטו, שנערך ב-1 במרץ, פריסט הדיח את דרו מקינטייר מקרב תא ההדחות, אך זמן קצר לאחר מכן הודח על ידי לוגאן פול, זאת לאחר שמקנטייר תקף אותו..
תקרית זו הציתה יריבות חדשה בין פריסט למקינטייר, שהתפתחה לעימותים מרובים בתוכנית סמאקדאון והגיעה לשיאה בקרב יחידים ברסלמניה 41, בו הפסיד פריסט למקינטייר.
באירוע באקלאש (2025) פריסט לא הצליח לזכות באליפות ארצות הברית בקרב מרובע שכלל את אל אי ניט,ג'ייקוב פאטו ודרו מקינטייר.
אליפות הזוגות של KPW (פעם אחת) - עם מאט רידל
אליפות במשקל כבד של MFPW (3 פעמים)
אליפות הזוגות של MFPW (פעמיים) - עם ברולי (1) ו-QT מארשל (1)
PWI דירג אותו במקום ה-108 מתוך 500 המתאבקים הטובים ביותר לשנת 2020
מחזיק מזוודת "כסף בבנק" (2023)
אליפות הזוגות של Raw (פעמיים) - ביחד עם פין באלור
אליפות הזוגות של סמאקדאון (פעמיים) - ביחד עם פין באלור
דמיאנו דָוִד (באיטלקית: Damiano David; נולד ב-8 בינואר 1999) הוא זמר-יוצר איטלקי, המוכר בתור חבר לשעבר בלהקת הרוק האיטלקית "מונסקין", בה שימש כסולן וכפזמונאי.
הלהקה זכתה בפסטיבל סן רמו ונשלחה לייצג את איטליה באירוויזיון 2021, עם השיר "Zitti e buoni", עמו הגיעה למקום הראשון בתחרות.
בימינו הוא מוכר בזכות קריירת הסולו שלו.
דוד נולד ברומא, הוריו הם דיילי אוויר.
על רקע עבודה זו של הוריו, מגיל צעיר הוא ואחיו טיילו ברחבי העולם ונחשפו לתרבויות שונות.
עד גיל 17, הוא שיחק כדורסל באופן מקצועי במועדון Eurobasket Roma שבעירו, בעמדת הרכז.
לדבריו, חוויית הכדורסל נתנה לו משמעת בסיסית להצלחה בחייו.
דוד החל לשיר בגיל שש.
הוא פגש את ויקטוריה דה אנג'ליס ותומאס ראגי, חברי הלהקה העתידיים שלו, בבית הספר התיכון אאוג'ניו מונטאלה שברומא.
הוא לא סיים את לימודי התיכון שלו ובמקום זאת התמסר לקריירת המוזיקה שלו, בתמיכת הוריו.
כשנבחן לתפקיד סולן בלהקה מקומית, הוא נדחה בתחילה משום שהסגנון שלו נחשב ל"יותר מדי פופ", אך בסופו של דבר הוא התקבל לאור התעקשותו להיכנס ללהקה.
עד מהרה דוד שינה את ההתנהגות והסגנון שלו, במיוחד על הבמה, לאחר שלמד כיצד לבטא את עצמו בחופשיות, וכמו כן הביטחון שלו במיניותו גבר.
בתחילת דרכה, הלהקה הופיעה ברחובות העיר רומא, ובשנת 2017 היא התפרסמה לראשונה כאשר השתתפה בעונתה האחת עשרה של תוכנית המציאות האיטלקית "X Factor", והגיעה למקום השני.
הלהקה פרצה עם אלבום הבכורה שלה, Il ballo della vita, שיצא לאור ב-28 באוקטובר 2018, וערכה סיבובי הופעות ב-2018 וב-2019. ב-19 במרץ 2021, יצא לאור אלבומה השני של הלהקה, Teatro d'ira: Vol.
במרץ 2021 זכתה הלהקה בפסטיבל סן רמו ונשלחה לייצג את איטליה באירוויזיון 2021 עם השיר "Zitti e buoni".
ב-22 במאי 2021 ביצעה הלהקה את השיר בגמר האירוויזיון.
לאחר הזכייה באירוויזיון הואשם לשווא כי צרך סמים במהלך הגמר, לאחר שנראה בשידור חי כשהוא רוכן לעבר השולחן בחדר הירוק, והדבר גרר תגובות רבות ברשתות החברתיות.
במסיבת עיתונאים שהתקיימה זמן קצר לאחר מכן, הוא הכחיש את הטענות והסכים להיבדק, וחברי הלהקה טענו שהוא בכלל אסף שברי כוס שנפלה על הרצפה.
לאחר בדיקת הצילומים השונים מהאירוע, ולאחר שביצע בדיקת סמים באיטליה, הודיע איגוד השידור האירופי כי לא נעשה שימוש בסמים בחדר הירוק וכי הם "רואים את הנושא כסגור".
דוד ביצע גרסת כיסוי לשיר "I Wanna Be Your Dog" וכן דיבב את דמותו של ג'פרי, עוזרו של האנטגוניסט הראשי, עבור הדיבוב האיטלקי לסרט קרואלה משנת 2021.
באוקטובר 2024 הוציא את הסינגל "Born With A Broken Heart" כחלק מאלבום הבכורה שלו.
וידאו קליפ לסינגל צפוי לצאת ב-25 באוקטובר.
הוא תיאר את אלבום הסולו העתידי שלו כ"דרמטי, תיאטרלי ומלא בעוצמות", המדגיש את הדרמה של החיים.
ב-16 במאי 2025 צפוי לצאת אלבומו, Funny Little Fears.
חלק מן הצלחת הלהקה מקושר לביצועיו הווקאליים, לנוכחותו הבימתית ולאישיותו של דוד.
מנואל אגנלי, חבר להקת הרוק האלטרנטיבי Afterhours , שיבח אותו כאחד שיש לו "כריזמה טבעית של הסולנים המעולים".
סגנונו הקולי תואר כ"גוון ווקאלי של רגאיי, שמאפשר לו להתמודד במיומנות עם רפרטואר הרוק, בהתחשב בכך שההשפעות המוזיקליות של הלהקה נעות בין אינדי רוק לנשמה לפופ".
המראה וסגנון הלבוש האנדרוגיני המאפיין אותו על הבמה נחשב כשילוב של היפי, וינטג' וגלאם רוק משנות השבעים, ובשל כך הוא נחשב גם לאייקון אופנה איטלקי.
בשנים 2017–2023 היה בזוגיות עם הדוגמנית האיטלקית ג'ורג'יה סולרי.
משנת 2023 נמצא בזוגיות עם הזמרת והשחקנית דאב קמרון, אליה התארס בינואר 2026.
דוד דובר איטלקית ואנגלית ברמה שוטפת, וגם מדבר קצת ספרדית וצרפתית.
הוא תומך בשוויון גזעי ובזכויות להט"ב.
הוא אוהד אדוק של קבוצת הכדורגל רומא.
פרסשנהקטגוריהעבורתוצאהמקורפרס הווידאו קליפים של MTV2025הופעת הפוש של השנה"Next Summer"הקליפ הארוך הטוב ביותרFunny Little Stories
דמיאן ויליאם ג'ונס הוא כדורסלן אמריקאי, שמשחק בקליבלנד קאבלירס מליגת ה-NBA.
הוא שיחק כדורסל קולג' בקבוצת אוניברסיטת ואנדרבילט.
נבחר בסיבוב הראשון של דראפט ה-NBA 2016 על ידי גולדן סטייט ווריורס, עם הבחירה ה-30. כשחקן הווריורס זכה פעמיים באליפות ה-NBA, בעונות ו-.
ג'ונס למד בבית הספר התיכון מגנט בסקוטלוויל בבאטון רוז', לואיזיאנה, שם העמיד ממוצעים של 15.4 נקודות, 8.0 ריבאונדים, 4.0 חסימות ו-2.0 אסיסטים כשחקן פותח.
הוא דורג על ידי Rivals.com כמגויס ארבעה כוכבים, והודיע כי ילמד באוניברסיטת ואנדרבילט.
בשלוש עונות בוואנדרבילט, ג'ונס העמיד ממוצעים של 13.3 נקודות, 6.4 ריבאונדים, 1.69 חסימות ו-27.2 דקות ב-99 משחקים.
ב־14 באפריל 2016 ג'ונס הצהיר לדראפט ה-NBA, ובכך ויתר על השנה האחרונה שלו בקולג'.
בזמן שהתאמן עם האורלנדו מג'יק לקראת הדראפט, סבל ג'ונס משריר קרוע בזרועו הימנית, אשר נדרש לניתוח.
למרות זאת, ג'ונס נבחר על ידי גולדן סטייט ווריורס עם הבחירה ה-30 של דראפט ה-NBA 2016. הוא חתם עם הווריורס ב־13 ביולי, וערך את הופעת הבכורה שלו ב-NBA ב־10 בדצמבר מול ממפיס גריזליס.
ב־1 בפברואר 2017, במשחקו הראשון אצל הווריורס באורקל ארנה, ג'ונס קלע את נקודות הקריירה הראשונות שלו ב-NBA בניצחון 126–111 על שארלוט הורנטס.
הוא הופיע בעשרה משחקי עונה רגילה וארבעה משחקי פלייאוף במהלך עונת .
הווריורס הוכתרו כאלופים בשנת 2017 לאחר שגברו 4–1 על קליבלנד קאבלירס בגמר ה-NBA.
בעונת הופיע ג'ונס ב-15 משחקי עונה רגילה וארבעה משחקי פלייאוף, כאשר הווריורס חזרו לגמר ה-NBA, שם זכו באליפות השנייה ברציפות.
במהלך שתי העונות הראשונות שלו הוא הושאל מספר פעמים לסנטה קרוז ווריורס, קבוצת הבת של גולדן סטייט בליגת הפיתוח של ה-NBA.
ג'ונס הפך לסנטר הפותח של הווריורס בפתיחת עונת , כשפתח מ־22 מתוך 24 המשחקים הראשונים של הקבוצה.
ב־1 בדצמבר 2018 הוא סבל מקרע בשריר החזה השמאלי בהפסד 102–111 לדטרויט פיסטונס.
הוא שב לפעילות במהלך סדרת גמר המערב.
הווריורס המשיכו להגיע לגמר ה-NBA 2019, שם הפסידו לטורונטו ראפטורס בשישה משחקים.
ב־8 ביולי 2019 עבר בטרייד לאטלנטה הוקס, יחד עם בחירה בסיבוב השני של דראפט 2026, בתמורה לעומארי ספלמן.
ב־30 בנובמבר 2020 חתם ג'ונס על עסקה לשנתיים בפיניקס סאנס.
ב-14 משחקים בקבוצה הוא קלע 1.6 נקודות ואסף 1.3 ריבאונדים למשחק.
ב־23 בפברואר 2021, שוחרר ג'ונס על ידי הסאנס.
ב־26 בפברואר 2021 חתם ג'ונס על חוזה בן 10 ימים עם לוס אנג'לס לייקרס.
ב־11 במרץ החתימו אותו הלייקרס על חוזה שני בן 10 ימים.
ב־7 באפריל 2021 חתם ג'ונס על חוזה בן 10 ימים עם סקרמנטו קינגס, ועשרה ימים לאחר מכן חתם על חוזה שני.
ב־28 באפריל הוא חתם על חוזה רב שנתי עם הקינגס לאחר שהופיע בשישה משחקים.
דמיאן קודזיור (בפולנית: Damian Kądzior; נולד ב-16 ביוני 1992) הוא כדורגלן פולני, המשחק בעמדת המגן והקיצוני בקבוצת פיאסט גליביצה.
קודזיור נולד בביאליסטוק, פולין, שם הצטרף לאקדמיית הנוער של יגילוניה ביאליסטוק.
הוא החל לשחק בקבוצה הבוגרת של יגלוניה ב-2012, ורשם 3 הופעות בטרם הושאל למוטור לובלין, בה כבש שמונה שערים ב-46 הופעות במשך שתי עונות.
בינואר 2015 הושאל לדולצ'ן זאבקי, בה רשם 33 הופעות, וכבש 8 שערים.
ב-29 בפברואר 2016 הושאל קודזיור לויגרי סובלקי לעונה אחת.
הוא כבש 4 שערים ב-14 הופעות במועדון.
הוא עבר אליה בהעברה קבועה ב-1 ביולי 2016 וכבש 14 שערי ליגה ב-33 הופעות.
ב-4 ביולי 2017 חתם בגורניק זאבז'ה.
הוא ערך את הופעת הבכורה שלו ב-15 ביולי, בניצחון 3–1 על לגיה ורשה.
הוא כבש את שערו הראשון ב-10 בספטמבר, בניצחון 2–1 על ל.ק.ס.
ב-18 ביוני 2018 חתם בדינמו זאגרב.
ב-23 באוגוסט ערך את הופעת הבכורה בניצחון 0–3 איסטרה פולה.
ב-23 בספטמבר כבש שער בכורה בניצחון 3–5 על אינטר זפרשיץ'.
ב-29 באוגוסט 2020 חתם קודזיור לשלוש שנים באייבר מהלה ליגה.
ב-12 בספטמבר ערך הופעת בכורה בתיקו 0-0 עם סלטה ויגו.
ב-19 בינואר 2021 עבר לאלניהספור מהליגה הטורקית בהשאלה עד תום העונה.
יומיים לאחר מכן ערך הופעת בכורה בתיקו 1-1 עם ארזורומספור.
ב-19 ביולי 2021 חתם בפיאסט גליביצה מהליגה הפולנית.
ב-25 ביולי ערך הופעת בכורה בהפסד 2–3 לראקוב צ'נסטוחובה.
ב-27 בספטמבר כבש שער בכורה בקבוצה בהפסד 2–4 לקרקוביה קרקוב.
קודזיור ערך את הופעת הבכורה שלו בנבחרת פולין ב-11 בספטמבר 2018 במשחק ידידות נגד אירלנד.
את השער הראשון שלו כבש ב-10 ביוני 2019 נגד נבחרת ישראל במוקדמות יורו 2020, משחק אותו ניצחה נבחרת פולין 0–4.
דמי לי קורטני סטוקס (נולדה ב-12 בדצמבר 1991) היא כדורגלנית אנגלית שמשחקת במנצ'סטר סיטי ובנבחרת אנגליה.
בעבר שיחקה בקבוצת סנדרלנד בליגת העל האנגלית לנשים.
סטוקס הצטרפה לקבוצת הנוער של סנדרלנד בגיל 8 והחלה לשחק בקבוצת הבוגרות בגיל 16. היא הייתה חלק מההרכב שניצח בליגה הצפונית של גביע ה-FA לנשים בעונת 2008-2009 והפסיד בגמר הגביע ב-2009 בתוצאה 2-1 מול ארסנל.
ב-2011 קיבלה סטוקס מלגה לארבע שנים לאוניברסיטת דרום פלורידה.
ב-2012 שיחקה סטוקס ב-13 משחקים במדי ונקובר ווייטקאפס בליגת החובבות W-League.
בינואר 2015 חתמה סטוקס על חוזה מקצועי לשלוש שנים עם מנצ'סטר סיטי.
ביולי 2009 הופיעה סטוקס עם נבחרת אנגליה בכדורגל נשים עד גיל 19 באליפות אירופה בכדורגל נשים עד גיל 19 בבלארוס, עם ניצחון 2-0 בגמר על שוודיה.
בשנת 2010 היא השתתפה במשחקי הנבחרת שהגיעה לגמר לגמר אליפות אירופה לנשים עד גיל 19 במקדוניה, שהפסידה את התואר שלה לצרפת.
מאוחר יותר באותו קיץ סטוקס פתחה בשניים משלושת המשחקים של אנגליה בגביע העולם בכדורגל נשים עד גיל 20 בגרמניה.
סטוקס לא נכללה בסגל של אנגליה לגביע העולם לנשים 2015, אך הוחזרה לסגל לקראת מוקדמות יורו 2017 לנשים.
בשלב הבתים של גביע העולם לנשים 2019 סטוקס שיחקה במגן שמאלי מול יפן וסייעה להוביל לניצחון 0-2 של אנגליה.
סטוקס שיחקה גם ברבע הגמר מול נורווגיה, ועזרה לאנגליה לנצח את נורווגיה 3–0.
ביוני 2022 נכללה סטוקס בסגל אנגליה שזכה ביורו 2022 לנשים של אופ"א.
ביולי 2013 סטוקס הייתה קפטנית בריטניה בזכייה במדליית זהב באוניברסיאדת קאזאן.
ב-27 במאי 2021 הוכרז כי סטוקס נבחרה לנבחרת האולימפית של בריטניה בכדורגל לאולימפיאדת 2020.
אביה של סטוקס הוא ממוצא ג'מייקני.
סטוקס מאורסת לקייטי הרינגטון והשתיים אימהות לבן שנולד ב-2022 בהפריה חוץ גופית, לאחר שנתיים של ניסיונות של הרינגטון להיכנס להריון.
דמיאן ניקולאס סוארס סוארס (בספרדית: Damián Nicolás Suárez Suárez; נולד ב-27 באפריל 1988 במונטווידאו שבאורוגוואי) הוא כדורגלן אורוגוואי המשחק בעמדת המגן הימני בקבוצת פניארול מליגת העל האורוגוואית.
סוארס גדל במחלקת הנוער של דפנסור ספורטינג, ושיחק במשך ארבע עונות בקבוצה הבוגרת של המועדון במסגרת ליגת העל האורוגוואית, בהן ערך 67 הופעות ליגה והבקיע שני שערים.
הוא זכה עם המועדון באליפות אורוגוואי בעונת .
ב-2 ביוני 2011 חתם סוארס על חוזה לשלוש עונות בספורטינג חיחון מלה ליגה.
ב-11 בספטמבר ערך את הופעת הבכורה שלו במועדון, בהפסד 2-1 לאוססונה במסגרת המחזור השלישי בליגה לעונת 2011/2012. הוא שיחק במשך עונה אחת במועדון, שהסתיימה בירידה לליגה הספרדית השנייה, וערך 19 הופעות ליגה.
ב-24 ביולי 2012 חתם סוארס באלצ'ה מהליגה הספרדית השנייה.
בתום עונה אחת במועדון העפיל עם המועדון ללה ליגה.
בסך הכל ערך סוארס 98 הופעות ליגה במדי המועדון, בהן הבקיע שלושה שערים.
ב-7 ביולי 2015 חתם סוארס בחטאפה מלה ליגה.
ב-20 באפריל 2022 שיחק סוארס בהפסד הליגה 2-0 לסלטה ויגו, והפך לשיאן ההופעות של חטאפה בלה ליגה, עם 191 הופעות..
ב-9 בפברואר 2024 חתם סוארס לשנתיים בבוטפוגו.
בספטמבר 2024 חזר לאורוגוואי וחתם בפניארול.
ב-27 בינואר 2022 ערך סוארס את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022. בכך הפך לשחקן השדה המבוגר ביותר שעורך הופעת בכורה בנבחרת.
אחיו הצעיר של סוארס הוא כדורגלן נבחרת אורוגוואי מתיאס סוארס.
דמיאן ניקולאס פיסארו ונוקאו (בספרדית: Damián Nicolás Pizarro Huenuqueo; נולד ב-28 במרץ 2005) הוא כדורגלן צ'יליאני המשחק בעמדת החלוץ בלה האבר בהשאלה מאודינזה.
פיסארו החל את הקריירה שלו במחלקת הנוער של אוניברסידד דה צ'ילה, ואף עזב את משפחתו על מנת להתמקד בקריירה שלו.
מאמן מחלקת הנוער של קולו-קולו, הזמין את פיסארו לתקופת ניסיון בקבוצה.
תוך עשר דקות של צפייה במשחק שלו, הוא החליט להחתים אותו, והחלוץ הצעיר הצטרף לקבוצה בשנת 2020.
לאחר ש-62 שחקנים של קולו-קולו נשלחו לבידוד בשל מגפת הקורונה, פיסארו ערך את הופעת הבכורה שלו בהפסד ביתי של 0–2 מול אודקס איטליאנו ב-28 באוקטובר 2021. למרות ההפסד, הופעתו של פיסארו קיבלה סיקור חיובי על ידי אמצעי התקשורת בצ'ילה.
פיסארו חיכה עד שנת 2023 בכדי להופיע שוב עם הקבוצה, ולאחר שהחלוץ הראשי ליאנדרו בנגאס נפצע, פיסארו תפס את מקומו וכבש את השער היחיד של קולו-קולו בהפסד של 1–3 לקוברסאל ב-18 במרץ 2023.
לאחר הופעות טובות במשחקיו הראשונים עם קולו-קולו, פיסארו הוערך על ידי מאמנו גוסטבו קינטרוס, שאמר כי אין לו "תקרה" מבחינת הפוטנציאל שלו.
באולימפיאדת לונדון שנערכה באוגוסט סיים במקום חמישי בקרב 10 בשיא אישי חדש של 8442 נק'.
באליפות העולם שנערכה במוסקבה, רוסיה באוגוסט הוא זכה במדליית ארד בקרב 10 בתוצאה של 8512 נקודות, אחרי אשטון איטון מארצות הברית (8809 נקודות) ומיכאל שרדר מגרמניה (8670 נקודות).
במשחקי חבר העמים הבריטי שנערכו בגלאזגו, סקוטלנד זכה במדליית זהב בקרב 10 בתוצאה של 8282 נק'.
ב שנערכו בטורונטו, קנדה ביולי הוא זכה במדליית זהב בקרב 10 בשיא לאומי חדש של 8659 נק'.
חודש לאחר מכן, באליפות העולם שנערכה בבייג'ינג, הרפובליקה העממית של סין באוגוסט הוא זכה במדליית כסף בקרב 10 בתוצאה של 8695 נקודות, אשטון איטון בשיא עולם חדש של 9045 נקודות, ריקו פריימוט מגרמניה (8561 נקודות).
באולימפיאדת ריו דה ז'ניירו שנערכה באוגוסט זכה במדליית ארד בקרב 10 בתוצאה של 8666 נקודות, אחרי אשטון איטון שקבע שיא אולימפי חדש של 8893 נקודות וקווין מאייר מצרפת (8834 נקודות).
במשחקים הפאן-אמריקאיים שנערכו בלימה, פרו באוגוסט הוא הגן על תוארו וזכה במדליית זהב בקרב 10 בתוצאה של 8513 נק'.
באליפות העולם שנערכה בדוחה, קטר באוקטובר הוא זכה במדליית ארד בקרב 10 בתוצאה של 8529 נקודות, ניקלאס קאול מגרמניה (8691 נקודות) ומייסל אויבו מאסטוניה (8604 נקודות).
באולימפיאדת טוקיו שנערכה באוגוסט זכה במדליית זהב בקרב 10 בשיא לאומי ובשיא אולימפי חדש של 9018 נקודות, לפני קווין מאייר (8726 נקודות) ואשלי מולוני מאוסטרליה (8649 נקודות).
באליפות העולם שנערכה בבודפשט, הונגריה באוגוסט הוא זכה במדליית כסף בקרב 10 בתוצאה של 8804 נקודות, אחרי חברו לנבחרת פירס לפייג' (8909 נקודות) ולפני לינדון ויקטור מגרנדה (8756 נקודות).
דמיאן "טאב" טבק , נולד ב-29 בנובמבר 1986 – 8 באפריל 2022) היה אמן, צייר, מפתח משחקים ואפליקציות, ומעצב ישראלי.
דמיאן עבד כאנימטור תלת-ממד, אך היה מוכר בעיקר בזכות יצירותיו הרבות שנראו במרחב הציבורי ברחבי תל אביב.
נולד בבואנוס איירס שבארגנטינה ועלה לישראל עם הוריו כשהיה בן שנה וחצי.
תחילה התיישבה המשפחה בקיבוץ להבות הבשן ולאחר מכן עברה לגור בבת ים.
טאב למד בתיכון עירוני תלם במגמת תקשורת חזותית.
את שירותו הצבאי עשה בגדוד 202 בחטיבת הצנחנים (2005-2008), ובמהלך שירותו השתתף במלחמת לבנון השנייה.
לאחר הצבא למד ב-Hacker-u אנימציית תלת-ממד.
באוקטובר 2021 נישא לבת זוגו מירב אוליאמפרל לאחר זוגיות ארוכת שנים.
אחרי מאבק ממושך במחלת הסרטן, נפטר באפריל 2022, בגיל 35.
כבר מגיל צעיר נמשך טאב לעולם היצירה והאמנות.
בילדותו אהב לצייר דינוזאורים וחייזרים, פיסל בובות מעיסת נייר ופימו, וכנער יצר סרטוני אנימציה מצחיקים על משפחתו וחבריו.
תחילת דרכו באמנות רחוב הייתה כשעבר לגור בתל אביב בשנת 2012. בהתחלה היה יוצר שבלונות בביתו ובאישון לילה יוצא להדביקן ברחובות העיר, ולאחר מכן התקדם להדבקות נייר ושימוש בספריי.
בסוף תהליך ההתנסות השתמש במכחולים לקונטורות ובספריי להמשך העבודה.
טאב החל ליצור כשעבר מבת ים לתל אביב.
חלק ניכר מהעבודות שלו ניתן למצוא ברחוב יהודה הלוי, מתחם נחלת בנימין, שכונת פלורנטין ועוד.
הדמויות ברוב היצירות של טאב דינמיות מאוד ונראה שהן קפאו באמצע התנועה.
העולם של טאב הוא סוריאליסטי ודמיוני, והוא הצליח ליצור זאת ברוב העבודות שלו כשהוא משתמש רק בשלושה צבעים.
בערוץ היוטיוב שלו יש מספר רב של סרטונים שמראים יצירות שונות: ציורי קיר, אנימציה, פייק ניוז ועוד.
טאב יצר במספר רחב של מדיומים: פסלים מחימר, מפלסטיק, הדפסת תלת-ממד.
הוא יצר ציורים באקריליק, ספריי וצבעי מים.
הוא פיתח אפליקציית מובייל שמחייה את יצירות הרחוב שלו לחיים עם מודלים של תלת-ממד, עבד על משחקי מחשב ואפילו אחד מהם, SEED, יצא לאור.
בנוסף, הוא יצר פילטרים באינסטגרם.
לאחר מותו, אלמנתו מירב טבק הקימה את מותג "House of Damian Tab" כך שעבודותיו ימשיכו לחיות גם לאחר מותו.
בשנת 2019 החל דמיאן, יחד עם האמן יונתן כוכבא (המוכר כ-MAS), מאבק משפטי להגנה על זכויות היוצרים שלהם ביצירות אמנות רחוב.
המאבק התמקד במקרים של שימוש בלתי מורשה בעבודותיהם תוך נטילת זכויות היוצרים שלהם.
דמיאן התלבט רבות אם להגיש את התביעה, במיוחד לאור העובדה שאמנות רחוב נחשבה עד אז לתחום לא מוסדר מבחינת זכויות יוצרים.
לאחר פטירתו של דמיאן בשנת 2022, אלמנתו מירב טבק נכנסה לנעליו והמשיכה את המאבק בשמו.
פסק הדין, שניתן ב-9 בדצמבר 2024, קבע תקדים חשוב בעולם האמנות, כשהכיר ביצירות אמנות רחוב כיצירות מוגנות בזכויות יוצרים.
ההחלטה הדגישה שזכויות היוצרים שייכות לאמן גם כאשר היצירה מוצגת במרחב הציבורי, וכי מיקומה אינו גורע מהגנתה המשפטית.
פסק הדין זכה להתייחסות כמשמעותי עבור קהילת אמני הרחוב, כשהוא מהווה צעד חשוב לקראת הכרה בזכויותיהם של יוצרים בכל תחומי האמנות האורבנית.
זכייתו של דמיאן, גם לאחר מותו, נחשבת להישג שמבטא את מחויבותו לאמנותו ולמאבק על מקומה במרחב הציבורי.
טאב השתתף בתערוכות ואירועים רבים לאורך השנים.
בין התערוכות הבולטות שבהן השתתף ניתן למנות את "הקומה השביעית" בתחנה המרכזית החדשה בתל אביב (2014), תערוכת יחיד בגלריית "טייני טייני" בפלורנטין (2014), תערוכה זוגית במלון "בראון" בתל אביב (2014), ותערוכות קבוצתיות רבות כמו "ארט בזאר" בשוק הפשפשים ביפו (2018) ופסטיבל האיור והקומיקס בנחלת בנימין (2018).
יצירותיו הוצגו גם במוזיאוני פופ-אפ שונים, כמו מוזיאון פופ אפ תל אביב 1, 2 ו-3 (2019-2021).
08.2022: תערוכה לזכרו של דמיאן טבק, מרום קפיטל, תל אביב.
התערוכה כללה גיוס כספים שנתרמו לעמותת "חאלאס סרטן" שדמיאן היה חבר בה.
12.2022: ברשות הציבור: מוזיאון הנגב בבאר שבע.
09.2014: "הקומה השביעית" - תערוכת ציורי קבע בין לאומית על קירות הקומה השביעית בתחנה המרכזית החדשה ת"א.
07.2014: תערוכת יחיד בגלריית "טייני טייני" בפלורנטין ת"א.
09.2015: תערוכת אמנות על תקליטים קבוצתית בחנות התקליטים "בי-סייד" בפלורנטין ת"א.
11.2015: תערוכה זוגית במתחם "רביעיית פלורנטין".
05.2016: פרויקט תערוכת ציורי קבע קבוצתית במלון "ניקס" של "פתאל".
06.2017: ציור באירוע אומנות רחוב במסגרת לילה לבן, מדרחוב נחלת בנימין ת"א.
01.2018: פסטיבל ה"פאנזינים" תחנה המרכזית ת"א.
03.2018: תערוכה קבוצתית "ארט בזאר", שוק הפשפשים יפו.
04.2018: פסטיבל האיור והקומיקס, נחלת בנימין ת"א.
04.2018: השתתפות בפרויקט "צובעים את רעננה".
06.2018: תערוכה סטנסלים (שבלונות) קבוצתית וציור ב"לייב", "בסקולה" ת"א.
08.2018: תערוכה קבוצתית "אגנס" פאב לוינסקי ת"א.
10.2018: תערוכה קבוצתית כחלק מפסטיבל "אוהבים אמנות עושים אמנות" מטעם עריית ת"א, הגר"א ת"א.
04.2019: "מוזיאון פופ אפ ת"א 1" תערוכת אמנות אורבנית בבניין המיועד להריסה ת"א.
10.2019: "פופ אפ גרפיטי רעננה" תערוכה ותחרות אמנות אורבנית בבניין המיועד להריסה וזכייה בפרס ראשון רעננה.
12.2019: תערוכה קבוצתית בנושא מציאות רבודה, תערוכה בה שולבו יצירות עם הדמיות תלת־ממדיות באפליקציה אותה פיתח במו ידיו.
12.2019: תערוכת אמני רחוב קבוצתית, מלון "ספוט" נמל ת"א.
01.2020: "מוזיאון פופ אפ ת"א 2" תערוכת אמנות אורבנית בבניין המיועד להריסה ת"א.
03.2021: תערוכת פיסולית קבוצתית, גלריית "כנפיים" יפו.
02.2022: מוזיאון פופ אפ ת"א 3 תערוכת אמנות אורבנית בבניין המיועד להריסה ת"א.
דמיאן הארדונג הוא שחקן גרמני.
נולד ב-7 בספטמבר 1998, הארדונג נולד בקלן.
הוא כדורגלן נלהב, הוא למד ושיחק באקדמיה לנוער של קבוצת הכדורגל פורטונה קלן.
בגיל 14 נסע ניו יורק במלגה לסטודנטים מחוננים.
הארדונג עשה את הופעת הבכורה שלו בגיל 12 עם כמה סרטים קצרים בגרמנית בהם Der Magische Umhang ו-Die Könige der Straße .
הופעות נוספות במסך הגיעו לאחר מכן בסדרות הטלוויזיה Transpapa, Unter Frauen, ו-Die Holzbaronin .
את התפקיד הראשי הראשון שלו גילם את תומאס בסרט "קלרה והדובים" בשנת 2013.
בין 2015 ל-2017, הארדונג שיחק את יונאס נוימן בכל שלוש העונות של סדרת הטלוויזיה הגרמנית "VOX Club der roten Bänder".
לאחר מכן הופיע בתפקיד ראשי בסרט "הילדה היפה ביותר בעולם" משנת 2018, עיבוד קומדיה גרמנית מודרנית למחזה סיראנו דה ברז'רק.
הוא גם הופיע בסדרת הטלוויזיה Spides .
בשנת 2019 שיחק בתפקיד ראשי במיני-סדרת הטלוויזיה "שם הוורד" בתור אדסו, לצד רופרט אוורט וג'ון טורטורו.
תפקידו הבא היה בסדרה הגרמנית "איך למכור סמים באינטרנט" בהפקת שירות הזרמת המדיה נטפליקס ששודרה במאי, בתור דניאל ריפרט.
הארדונג שיחזר את התפקיד בסדרת הספין-אוף בשנת 2022 "בובה".
בשנת 2023 גילם הארדונג את וויני וולף בסדרת הטלוויזיה "Our Wonderful Years".
בהמשך, שיחק את מנפרד קובלר בדרמה ההיסטורית "Stella.
A Life." המבוסס על חייה של סטלה גולדשלאג (1922–1994), יהודייה גרמנייה שעבדה כמודיעה עבור הגסטפו במהלך מלחמת העולם השנייה והתחקה אחר יהודים שהסתתרו.
באותה שנה, הוא לוהק לתפקיד ראשי בעיבוד הטלוויזיה לרומן רב המכר "Save Me" של מונה קסטן.
הסדרה, שכותרתה מקסטון הול - העולם בינינו, שודרה בשנת 2024 בפריים וידאו.
הסדרה חודשה לעונה שנייה במאי 2024.
אחיו ליאון למד גם הוא רפואה וזוג האחים היה בין אלו שחיסנו את הציבור הגרמני במהלך מגפת הקורונה בגרמניה.
הוא תומך בפעילות גרינפיס נגד שינויי האקלים, וביקר באנטארקטיקה ב-2022.
בגאומטריה, משולשים דומים הם שני משולשים שקיים ביניהם יחס הדמיון, כלומר, הם מקיימים את שני התנאים הבאים:
שלוש הזוויות של שני המשולשים שוות בהתאמה.
במשולשים ו- בציור שמשמאל מתקיים: הזווית שווה בגודלה לזווית , הזווית שווה בגודלה לזווית , והזווית שווה בגודלה לזווית .
היחס בין הצלעות המתאימות של שני המשולשים שווה עבור שלושת זוגות הצלעות.
במשולשים ו- בציור שמשמאל מתקיים
די בכך שהמשולשים מקיימים את אחד התנאים, משום שקיום אחד התנאים גורר את קיום התנאי האחר.
כאשר שני משולשים, ו- , דומים, מסמנים זאת בצורה: , כאשר הקודקודים המתאימים הם באותו סדר (כלומר זווית A שווה לזווית D, B ל-E ו-C ל-F).
אינטואיטיבית, במשולשים דומים משולש אחד הוא בעצם הגדלה של המשולש האחר, הגדלה שבה כל הפרופורציות של המשולש המקורי נשמרות.
משולשים חופפים הם מקרה פרטי של משולשים דומים, המתקיים כאשר היחס בין הצלעות המתאימות במשולשים שווה ל-1.
קיומם של משולשים דומים שאינם חופפים שקול לאקסיומת המקבילים.
כלומר, משולשים דומים קיימים רק בגאומטריה האוקלידית.
כדי להוכיח דמיון מספיק שיתקיים אחד משלושת התנאים הבאים:
כלומר לשני המשולשים יש אותן שתי זוויות.
כיוון שבמשולש יש 180 מעלות, מתנאי זה נובע ששלוש הזוויות בשני המשולשים שוות בהתאמה, כיוון שבכל אחד משני המשולשים הזווית השלישית שווה ל-180 פחות שתי הזוויות האחרות במשולש.
שלושת היחסים בין הצלעות המתאימות שווים.
כלומר ניתן לסדר את המשולשים בצורה כזו שמתאימים לכל צלע במשולש אחד צלע במשולש השני כך שחלוקה של גודל של אחד בגודל של השני תיתן את אותו קבוע עבור שלושת זוגות הצלעות.
שני יחסים בין צלעות מתאימות שווים והזווית בין שתי צלעות אלו שווה.
במשולשים דומים, בין אורכי הצלעות של המשולש האחד ואורכי הצלעות של המשולש השני קיים יחס קבוע.
היחס בין שטחי המשולשים שווה לריבוע היחס שבין הצלעות, ויחס ההיקפים, הגבהים, התיכונים וחוצי הזווית שווה ליחס בין הצלעות.
כאשר במשולש מעבירים קו המקביל לאחת הצלעות, הוא יוצר משולש דומה למשולש המקורי (תכונה זאת ידועה גם בשם משפט תאלס המורחב).
יחס הדמיון הוא יחס שקילות.
העובדה שבמשולשים דומים היחסים בין הצלעות המתאימות שווים מאפשרת למדוד את גובהם של עצמים גבוהים באמצעות מדידת צל, ולהשתמש בערך משולש.
דמיון הוא יחס שקילות בין מטריצות ריבועיות מאותו גודל, המוגדר באופן כזה ששתי מטריצות דומות זו לזו אם הן מייצגות את אותה טרנספורמציה ליניארית, בבסיסים שונים.
המונח 'דמיון' בהקשר זה אינו מוצלח, משום שמדובר במקרה פרטי של יחס הצמידות מתורת החבורות, אלא שהמונח השתרש ללא תקנה.
גם באנגלית מקובל לקרוא למטריצות דומות similar matrices, בעוד שצמידות היא conjugacy.
מטריצות ריבועיות בגודל הן דומות אם קיימת מטריצה ריבועית הפיכה , כך ש-.
יחס הדמיון הוא יחס שקילות, משום שהוא רפלקסיבי (כל מטריצה דומה לעצמה: ניקח , מטריצת היחידה), סימטרי (אם אז ) וטרנזיטיבי (אם וגם אז , כך ש- דומה ל-).
כל העתקה ליניארית ממרחב וקטורי (בעל ממד סופי) אל עצמו, אפשר לייצג במטריצה ריבועית.
הייצוג תלוי בבחירת בסיס למרחב, וכשמייצגים את אותה העתקה בשני בסיסים, מתקבלות מטריצות דומות.
מטריצות דומות אינן אלא הצגות שונות לאותו אובייקט.
זוהי הסיבה לחשיבות של בעיית המיון של מטריצות למחלקות דמיון, כלומר, מציאת דרך לקבוע מתי שתי מטריצות נתונות דומות זו לזו.
למטריצות דומות יש אותו פולינום אופייני (ולכן גם אותם דטרמיננטה, עקבה וערכים עצמיים), אותו פולינום מינימלי, ואותה דרגה.
בדרך כלל תכונות אלו אינן מספיקות כדי להבטיח דמיון: אם לשתי מטריצות בגודל או יש אותם פולינום אופייני ופולינום מינימלי, אז הן דומות, אבל למטריצות גדולות יותר טענה זו אינה נכונה.
מטריצות הן דומות אם ורק אם יש להן אותה צורה רציונלית.
כאשר הפולינום האופייני מתפרק לגורמים ליניאריים (וזה תמיד כך מעל שדה סגור אלגברית), מטריצות הן דומות אם ורק אם יש להן אותה צורת ז'ורדן.
מטריצה הדומה למטריצה אלכסונית (מטריצה שכל איבריה שמחוץ לאלכסון הראשי שווים לאפס) נקראת "מטריצה לכסינה" (או: "מטריצה ניתנת ללכסון").
תנאי הכרחי ומספיק לכך הוא שכל הערכים העצמיים של המטריצה נמצאים בשדה המדובר, ושהריבוי הגאומטרי של כל אחד מהם שווה לריבויו האלגברי.
בפרט, זה קורה כאשר למטריצה בגודל ישנם n ערכים עצמיים שונים.
אחד המשפטים החשובים באלגברה ליניארית קובע שמעל שדה סגור אלגברית, כל מטריצה דומה למטריצת ז'ורדן אחת ויחידה (עד כדי סדר הבלוקים).
א-פריורי, השאלה אילו מטריצות דומות זו לזו תלויה גם בשדה שמעליו הן מוגדרות.
לכאורה, היה צריך לומר ששתי מטריצות ו- בעלות רכיבים בשדה הן 'דומות מעל ', אם קיימת מטריצה הפיכה, בעלת מקדמים באותו שדה, המקיימת את התנאי .
נראה כאילו זה אפשרי שמטריצות תהיינה דומות מעל הרחבה של (המאפשרת יותר חופש בבחירת ), גם אם אינן דומות מעל .
אלא שבפועל המצב פשוט יותר: אם שתי מטריצות המוגדרות מעל דומות מעל איזשהו שדה (גדול ככל שיהיה), אז הן דומות כבר מעל .
ההוכחה לעובדה זו דורשת את התאוריה של צורות רציונליות של מטריצות.
דמיטרי פיודורוביץ' אוסטינוב היה מדינאי ואיש צבא סובייטי.
אוסטינוב נולד בשנת בעיר סמרה במשפחת פועלים.
בשנת 1922 התנדב לצבא האדום והשתתף בקרבות במרכז אסיה הסובייטית.
לאחר שחרור מהצבא עבד במפעל בתור מסגר והיה פעיל במפלגה.
התחיל ללמוד הנדסה ועם סיום הלימודים באוניברסיטה טכנית בלנינגרד בשנת 1934 החל לעבוד במפעלי תעשייה ביטחונית.
ב-1941 מונה לתפקיד שר התעשייה הצבאית והיה בתפקיד זה עד לשנת 1957. היה מועמד לחברות בפוליטביורו מאז 1965. ב-1976 נעשה חבר בפוליטביורו, מונה לשר ההגנה והוענקה לו הדרגה הגבוהה ביותר בצבא הסובייטי: מרשל ברית המועצות.
זאת תוך דילוג על דרגות ביניים ולמרות שלא היה בשרות פעיל מאז שנות ה-20.
היה בעל השפעה גדולה בתקופת ליאוניד ברז'נייב.
ביחד עם אנדריי גרומיקו, מיכאיל סוסלוב ויורי אנדרופוב היה חבר ב"פוליטביורו קטן" בו התקבלו החלטות חשובות.
בתקופתו התעצם מאוד הצבא הסובייטי וברית המועצות פלשה לאפגניסטן.
נשאר בתפקיד זה עד מותו.
לאחר מותו שונה שמה של העיר איז'בסק על שמו, אך כאשר גורבצ'וב עלה לשלטון הוחזר שמה המקורי של העיר.
מחזיק בשיא מקבלי עיטור לנין (11 פעם).
דמיון מודרך הוא שיטה טיפולית שמשתמשת בדמיון כדי להשפיע על המצב הנפשי והגופני, להעלות מחשבות לא מודעות באופן אסוציאטיבי, ולתרגל את שליטת המוח על התפקודים הגופניים.
השיטה משלבת טכניקות הירגעות והרפיה, הכוללות החזייה (ויזואליזציה) של פרטי עצמים, מצבים ודימוי של שימוש בחושים אחרים.
השיטה נמצאת בשימוש בפסיכותרפיה קצרת-מועד פרטנית או קבוצתית, כסוג של התערבות טיפולית או מתודיקה בהדרכה, כשיטה בטיפול בביופידבק, כהכנה לקראת תחרויות ספורט, מבחנים חשובים, לידה ועוד.
דמיון מודרך משמש גם לטיפול במצבים רפואיים שונים, בהם כאבי ראש, דחק, לחץ דם גבוה וחרדה.
התהליך נושא אופי רגוע ושלו.
הטיפול מתקיים בקבוצה או באופן פרטני, ונמשך, בהתאם לשיטה, בין חצי שעה לשעתיים.
בשיטות מסוימות חוזרים עליו מספר פעמים בשבוע, ובאחרות התכיפות פחותה.
פעילות דמיון מודרך נעשית בדרך כלל בידי אדם אחד (המדריך), המנחה אדם אחר או קבוצה.
מטרת המדריך לסייע למודרך לחוות את החוויה במלואה בלי לסטות לחוויות אחרות ולעיתים לא רצויות.
אנשים המיומנים בשליטה על מחשבותיהם או לומדים מיומנות זו בטיפול, מסוגלים לשלוט בכוחות עצמם על חוויית הדמיון המודרך ואינם זקוקים למדריך.
לרוב, כאשר טכניקה זו משמשת לטיפול, המטופל יחזה את עצמו כבריא, חזק וחופשי מהבעיה הבריאותית או הפסיכולוגית שממנה הוא סובל.
כדי שההשפעה של הדמיון המודרך תהיה חזקה ככל האפשר, יערב המנחה את מרב החושים בתהליך, וינחה את המטופל לדמות מראות בצבעים עזים, לשמוע קולות, להרגיש את תחושות הגוף – כולל טעם וריח – ואף לחוות את הרגשות בצורה עזה ככל האפשר.
ההנחיה תחל לרוב בהרגעה ובהרפיה, לאחריהן יהיה שלב של תנועה אל עבר החוויה המסייעת תוך ניתוק מן המציאות ומעבר לעולם הפנימי של המטופל כדי לאפשר את עיקר התהליך.
חלק זה יכול לכלול מסרים של המטפל, גירוי של הדמיון, או שחרור רגשות לא נעימים.
בסיום יתבצע לעיתים קישור בין עולם הדמיון לעולם המציאות, ולבסוף תהליך של יציאה הדרגתית מההרפיה.
דמיון מודרך משולב גם בשיטות טיפול אלטרנטיביות פסאודו-מדעיות כמו שיטת סילבה, שיטת קיי וניתוב לשוני פיזיולוגי (NLP).
ההבדל העיקרי בין דמיון מודרך לבין היפנוזה הוא שבהיפנוזה, הדמיון המודרך מתבצע אך ורק לאחר שהמהופנט נכנס למצב של טראנס היפנוטי (Somnuambulism).
במצב של טראנס היפנוטי נחלשת התנגדות אפשרית של המטופל לחוויות שהוא עומד לעבור.
במכניקת הזורמים דַּמְיוּת (נקרא גם חוק הדמיון) היא שיטה הנדסית המשתמשת באנליזה ממדית להסקת תכונות מניסויים המתבצעים בדגמים מוקטנים.
נאמר כי ישנה דמיות בין שני דגמים אם קיימת ביניהם דמיות גאומטרית, דמיות קינמטית ודמיות דינמית.
בהנדסה לעיתים קשה לבחון תכונות וביצועים של אבטיפוס בגודל ובתנאים מציאותיים, לכן נוח לבנות דגם, לרוב מוקטן, שישמש לניסויים.
בניית דגם בקנה מידה שונה חייב להיות מלווה באנליזה שתקבע את תנאי הניסוי.
בעוד הגאומטריה של הדגם משנה סקאלה, גדלים אחרים כגון: לחץ, טמפרטורה, מהירות וסוג הזורם דורשים לעיתים התאמה.
כדי לקיים דמיות בין הדגם והאבטיפוס חייבים להתקיים מספר תנאים:
דמיות גאומטרית - על הדגם להיות באותה צורה של האבטיפוס, לרוב בקנה מידה שונה.
דמיות קינמטית - על הזרימה של הזורם בדגם לעמוד באותם קצבים ושינויי תנועה כמו בזורם של האבטיפוס, כלומר, על קווי הזרימה להיות זהים.
דמיות דינמית - על יחס הכוחות הפועלים על שטח המעטפת והזורם להיות זהה בין הדגם והאבטיפוס.
כדי לספק תנאים אלו נדרש לחקור את האבטיפוס והדגם:
כל הפרמטרים הדרושים כדי לתאר את המערכת מתוארים באמצעות עקרונות ממכניקת הרצף.
אנליזה ממדית משמשת לתאר את המערכת עם מעט משתנים ככל שניתן ועם כמה שיותר פרמטרים חסרי ממד.
הפרמטרים חסרי הממד נקבעים להיות זהים בין הדגם והאבטיפוס.
קביעה זו מאפשרת שמירה על דמיות דינמית בין הדגם והאבטיפוס.
המשוואות המתקבלות מאפשרות לקבוע חוקים לקביעת התנאים בניסויים על המודל.
לעיתים קרובות בלתי אפשרי להשיג דמיות מדויקת במהלך בדיקת מודל.
ככל שקיים שוני גדול יותר בין תנאי המציאות לבין המודל המוקטן, כך קשה יותר ליצור דמיות.
במקרים אלה כמה היבטים של דמיות עשויים להיות מוזנחים, כאשר מתמקדים רק בפרמטרים החשובים ביותר.
העיצוב של כלי שיט נשאר יותר בתחום האמנות מאשר מדע במידה רבה משום שדמיות דינמית היא קשה במיוחד להשגה עבור כלי שקוע בחלקו: ספינה מושפעת על ידי כוחות רוח הנגרמת על ידי האוויר מעליה, על ידי כוחות הידרודינמיים במים מתחתיה, ובמיוחד על ידי תנועות גלים בממשק שבין המים והאוויר.
דרישות קנה המידה לכל אחת מתופעות אלה שונות.
מודלים לא יכולים לשכפל את מה שקורה לספינה בגודל מלא בצורה טובה כפי שאפשר לעשות למטוסים או צוללות, משום שכל אחד מהם פועל במדיום אחד.
דמיות היא מונח המשמש באופן נרחב במכניקת שבר הנוגעת להתעייפות ולעיבורים.
בתנאי העמסה, נזק התעייפות בדגמים מחורצים דומה לזו של דגמים בלתי מחורצים.
דמיות מצביעה על כך שנזקי התעייפות של שני האובייקטים יהיו גם דומים.
נתבונן בדגם מוקטן של צוללת בגודל של 1/40 מהדגם המקורי.
הדגם המקורי ממוקם במי-ים בטמפ' 0.5 מעלות צלזיוס, ונע במהירות של 5 מטרים לשנייה.
המודל יבחן במים מתוקים בטמפ' של 20 מעלות צלזיוס.
יש למצוא את הכח הדרוש לצוללת לפעול במהירות הנתונה.
נבנה תרשים גוף חופשי ואת מערכות היחסים הרלוונטיות של כוח ומהירות לפי שימוש בטכניקות ממכניקת רצף.
המשתנים המתארים את המערכת הם:
יש לדוגמה זו חמישה משתנים בלתי תלויים ושלוש יחידות בסיסיות.
היחידות הבסיסיות הן: מטר, קילוגרם ושנייה.
על סמך התאוריה של בקינגהאם, ניתן לתאר את המערכת על ידי שני מספרים נטולי ממדים ומשתנה אחד עצמאי.
אנליזה ממדית משמשת לארגון מחדש של היחידות כדי ליצור את מספר ריינולדס (Re) ומקדם לחץ (Cp).
מספרים נטולי ממדים אלה לוקחים בחשבון את כל המשתנים שצוינו לעיל, למעט F, אשר יהיה מבחן המדידה.
מאחר שהפרמטרים נטולי הממדים יישארו קבועים לבדיקה והן ביישום האמיתי, הם ישמשו לגיבוש חוקי קנה מידה לבדיקה.
הלחץ אינו אחד מ-5 המשתנים אבל הכוח כן.
הפרש הלחצים הוחלף בF/L^2 במקדם הלחץ.
נקבל אם כך מהירות של:
נערוך בדיקת מודל במהירות זו והכוח שנמדד במודל לאחר מכן מחושב על מנת למצוא את הכוח שניתן לצפות ליישום האמיתי.
אם כך, הכוח הנדרש על ידי הצוללת הוא:
ניתן לשים לב שלמרות שהמודל בקנה מידה קטן יותר, מהירות המים צריכה להיות מוגברת לבדיקה.
תוצאה זו מראה כיצד דמיות בטבע היא לעיתים קרובות לא אינטואיטיבית.
דמיות מנוצלת היטב למספר רב של בעיות הנדסיות ומהווה את הבסיס של נוסחאות ספרי לימוד רבות ומספרים נטולי ממדים.
נוסחאות ומספרים אלה קלים לשימוש, ללא צורך לחזור על המשימה המפרכת של אנליזה ממדית וגזירת נוסחה.
פישוט של נוסחאות (על ידי הזנחת היבטים מסוימים של דמיות) הוא נפוץ, וצריך להיבדק על ידי המהנדס לכל יישום.
דמיות יכולה לשמש כדי לחזות את הביצועים של עיצוב חדש המבוסס על נתונים מעיצובים דומים קיימים.
במקרה זה, המודל הוא העיצוב הקיים.
שימוש נוסף של דמיות ודגמים הוא באימות של סימולציות מחשב עם המטרה הסופית של ביטול הצורך במודלים פיזיים לגמרי.
יישום נוסף של דמיות הוא להחליף את הנוזל הפועל עם נוזל בדיקה שונה.
במנהרות רוח, למשל, יש בעיה עם אוויר בתנאים מסוימים ולכן משתמשים לעיתים בהליום.
יישומים אחרים עשויים לפעול בנוזלים מסוכנים או יקרים כך שהבדיקה מתבצעת בתחליף נוח יותר.
חלק מהיישומים הנפוצים של דמיות ומספרים נטולי ממדים:
זרימה בלתי דחיסה - מספר ריינולדס, מקדם לחץ (מספר פרוד ומספר וובר)
זרימה דחיסה - מספר ריינולדס, מספר מאך, מספר פרנטל, יחס קיבולות חום
דחיסות צנטריפוגלית - מספר ריינולדס, מספר מאך, מקדם לחץ, יחס מהירויות
עובי שכבות גבול - מספר ריינולדס, מספר וומרסלי, דמיות דינאמית
, שנקרא בעבר "ביתן המסע אל הדמיון" (The Journey Into Imagination Pavilion), הוא אחד הביתנים של פארק השעשועים אפקוט בדיסניוורלד שבפלורידה.
הביתן כולל מתקנים שנושאם הוא "הדמיון".
מאז הקמת הביתן בשנת 1982 הוא ממומן על ידי חברת איסטמן קודאק.
ביתן הדמיון נפתח לציבור בשמץ 1982 וכלל אזור בו הוצג הסרט התלת־ממדי "מסעות הקסם".
כמו כן הוצגה בביתן המצגת "עושים זיכרונות" שהציגה את ההיסטוריה של הצילום.
בשנת 1983 נפתחה האטרקציה "מסע אל הדמיון" ושם המתקן שונה לשמה של האטרקציה.
כמו כן נפתח מעל האטרקציה אזור "אימג'וורקס".
בשנת 1986 הוחלף הסרט "מסעות הקסם" בסרט התלת־ממדי "קפטן איו" בבימוי ג'ורג' לוקס ובכיכובו של מייקל ג'קסון.
בשנת 1994 הוחלף הסרט בסרט התלת־ממדי "יקירתי, הקהל התכווץ" בכיכובם של ריק מורניס (בתפקיד פרופסור ויין זלינסקי) ואריק אידל (בתפקיד מנהל המכון לדמיון, ד"ר נייג'ל צ'אנינג).
ב-2010 הסרט הוחזר להיות קפטן איו אך נסגר בשנת 2015 כדי לפנות מקום לאטרקציה פסטיבל הסרטים הקצרים של דיסני ופיקסאר.
באמצע שנות ה-90 שונה שם הביתן ל"דמיון!".
בשנת 1997 חברת פוג'יפילם, מתחרתה העיקרית של קודאק הציעה לחברת וולט דיסני לממן את המתקן ולהקים במקומו רכבת הרים.
באותה עת עמד להסתיים החוזה של דיסני עם קודאק, וחברת וולט דיסני שקלה הצעה זו.
לבסוף הציעה קודאק להמשיך לממן את המתקן תוך שיפוץ האטרקציה העיקרית בו והפיכתה לאטרקציה "מדעית" יותר.
חברת וולט דיסני בחרה בהצעת קודאק שכללה מתקן מחודש שיותר זול להפעילו (המתקן הקודם של "מסע אל הדמיון" היה המתקן שהפעלתו הייתה היקרה ביותר, על אף היותו המתקן הפופולרי ביותר).
בסוף שנת 1997 החליטה חברת דיסני לקבל את הצעת חברת קודאק מחשש שהציבור יעדיף מתקן מסוג מתקן אפל כפי שהיה קודם לכן על רכבת הרים.
בשנת 1998 נסגר מתקן "מסע אל הדמיון" לשיפוצים.
במסגרת השיפוצים הוקטנו מזרקות המים הקופצים שמחוץ לפירמידת הזכוכית במטרה להגדיל את השטחים המסחריים במתקן.
המתקן המחודש נפתח בשנת 1999 במסגרת חגיגות המילניום שנערכו באפקוט.
תמת המתקן שונתה והוא הפך חלק מעלילת הסרט "יקירתי הילדים התכווצו" - כאשר במקום דמות הדרימפיינדר הופיעו דמויות מהסרט, וכן הדמות פיגמנט הופיעה רק זמן קצר ביותר בסוף המתקן.
בעקבות המחאה הציבורית הוחלט לשנות את המתקן ודמותו של פיגמנט הוחזרה למתקן.
דמיון הוא התהליך ההכרתי שמתחולל כאשר אדם מרגיש תחושות וחווה מאורעות שאינם קשורים ישירות למציאות סביבו.
הדמיון מושפע מפעילות החושים בדרך עקיפה, כשאלו מספקים לאדם את מכלול התחושות כלפי אירועים חיצוניים.
בעת פעולת הדמיון, התחושות שמקורן בחושים, עוברות עיבוד במוח.
המילה דמיון מציינת לא רק את התהליך ההכרתי המשותף לכל בני האדם, ואולי גם לחלק מבעלי חיים, אלא גם את מידת השוני בין התחושות שמתלוות לתהליך ובין המציאות.
יש הגדרות למונח "דמיון" העושות הפרדה בין ההיבט החישתי של האובייקט או החוויה המדומיינים, לבין ההיבט הרגשי שלו - כלומר, הרגשות שהוא מעורר בחווייה הנפשית של הפרט.
הדמיון מאפשר חלומות, מימוש פנטזיות, הפגת בדידות (לדוגמה באמצעות חבר דמיוני), פורקן רגשי, וכלי להבנת דברים מופשטים שאינם בהכרח ריאליים.
בנוסף, הדמיון הוא כלי עיקרי של הילד להתמודדות עם קונפליקטים ולהתגברות על פחדים.
הדמיון דומיננטי יותר בתקופת הילדות, אך קיים כמובן גם אצל אנשים מבוגרים.
אצל אדם מבוגר מצופה שהדמיון לא ישבש את בוחן המציאות (לדוגמה - מבוגר יכול לדמיין חבר דמיוני, אך הוא ידע שמדובר בדמיון בלבד והחבר אינו קיים במציאות).
מצב קיצון אשר בו הדמיון משתלט על התודעה ובוחן המציאות משתבש, מכונה בפסיכולוגיה "פסיכוזה".
"דמיון מפותח" הוא תכונה שמאפיינת סופרים, משוררים, ואמנים אחרים; ואף מדענים וחוקרים.
הדמיון מוביל לחשיבה מדעית משום שהוא מספק תשובות ומסייע ביצירת פתרונות ביניים במצבים בהם הידע וההבנה אינם מספיקים.
אין בתנ"ך מילה מיוחדת המתייחסת לדמיון; אבל ברמזים אליו שתמיד מובאים בהקשר תאולוגי, קיים יחס דואלי כלפיו.
בהקשר שלילי, הדמיון מאוזכר בבראשית ו:ה: 'וכל יצר מחשבות לבו, רק רע כל היום'; וכמו כן, קיים האיסור 'לא תעשה לך פסל וכל תמונה אשר בשמים ממעל ואשר בארץ מתחת ואשר במים מתחת לארץ' (שמות כ:ב).
בהקשר החיובי הוא מאוזכר בשמות לא:ד-ה: 'לחשוב מחשבות לעשות בזהב ובכסף ובנחושת ובחרושת אבן למלאת ובחרושת עץ לעשות בכל מלאכה'; וכן אין ספק כי לנבואה המקראית סממנים מובהקים של דמיון.
כמו כן, האנתרופומורפיזמים המרובים הקיימים במקרא, וכן ספר שיר השירים כמטפורה לאהבת האל את כנסת ישראל הם דוגמאות ליחסה המכיל של היהדות המקרית כלפי הדמיון.
בעקבות אריסטו, הרמב"ם טען שהדמיון מוגבל על ידי קליטתם של החושים – ואינו מסוגל להתעלות לעבר האמיתות המופשטות של הפילוסופיה.
ואולם בה בשעה שלדידו תוצר הדמיון הוא תפישות גשמיות של האל וחזיונות שווא, כן הוא נותן מקום לנבואה.
אדרבה, לפי הפילוסופיה היהודית הדמיון הוא הכושר האנושי הקולט את ההשפעה האלוהית ואף מתקשר בה.
עם זאת, הרמב"ם מעמם את תפקידו הנעלה של הדמיון, בכך שהוא מורה כי הנבואה לא תתקיים עד לדורו של המשיח.
מהרטמן עולה כי יחסה הדו-ערכי של היהדות כלפי הדמיון, גרם לריכוז האנרגיות הטמונות בו בכיוון של כתיבה ולא בכיוון של האמנות הפלסטית – כבשאר התרבויות של העולם הקדום.
אדרבה, עיקר גדול ביהדות הוא שלאל אין גוף ואין דמות הגוף – כמאמר הרמב"ם, במורה נבוכים, פרק א:
על פי הרטמן עוד עולה כי דווקא מה שנראה על פניו כדיכוי הדמיון, הניב את המיסטיקה היהודית.
אבל למעשה כאשר קמה תנועת הקבלה, חדרו אל עולם הפרשנות רעיונות של פנטזיות קוסמיות ודמונולוגיות, אשר היו בנמצא כבר במדרשי האגדה של חז"ל.
למעשה המיסטיקה מזמינה עצמים וישויות מופלאים לקרום עור וגידים.
הן מעשה בראשית והן מעשה מרכבה היו למוקד הפנטזיה הספקולטיבית.
יתר על כן, כסיפור של גאולה הקבלה מעיזה לגרור את אלוהים אל תוך תחום התשוקות ואף משווה לו דמות נקבית ואימהית (השכינה).
גם אלוהים מתואר כנמצא בגלות.
במאמרו, הרטמן עורך ניסיון לאפיין את 'הדמיון היהודי'.
לדידו, הוא תמיד תחת שלטון המילה הכתובה וטקסטים - אם זה התנ"ך, התורה שבע"פ, או סידור התפילה - ואילו לזוהר סממנים של יצירה פסידו-אפיגרפית.
אף על פי שלטונה של האות הכתובה, לא התהווה קרע בינה לבין הרוח, והפרשנות היצירתית גישרה בין שתיהן.
נמצאו מאפיינים דומים ברשמת המוח החשמלית של אנשים המדמיינים, מתבוננים או מבצעים תנועות.
ממצאים אלה תומכים בסברה כי קיימת חפיפה מסוימת בין התהליכים המשמשים לתכנון פעולות, זיהוי פעולות והעלאתן בדמיון.
הדמיון מתפתח לאורך חייו של האדם
כבר בגילאי 3–6 לילדים יש עולם דמיון עשיר.
אחת הדרכים להעשיר ולפתח את הדמיון היא על ידי משחק.
"דמיון מזרחי" הוא אלבומה ה-11 כסולנית של ירדנה ארזי, שיצא ב-1989.
האלבום כלל עשרה שירים המבוססים על מוזיקה ערבית אשר מקורה בלבנון, עיראק, מצרים ועוד, בהם להיטים של גדולי הזמר הערבי כמוחמד עבד אל-והאב, פיירוז, משפחת בנדלי ואחרים.
כולם תורגמו לעברית על ידי שאפיק סלמן ונכתבו בגרסה שונה מזו של סלמן על ידי אהוד מנור.
האלבום, בהפקתו המוזיקלית של ירון בכר, נחשב לאחרון אלבומיה הגדולים של ארזי.
הוא אמנם זכה להצלחה יחסית בישראל (נמכר ב-30 אלף עותקים) וגם בעולם (בעיקר באירופה ואפילו ביפן), אך הוא מסמל את תקופת הדעיכה של ארזי כזמרת הפופולרית ביותר בישראל.
באלבום זה נקטה ארזי קו ברור בעמדותיה הפוליטיות.
הבחירה להוציא תקליט המבוסס על מוזיקה ערבית בעיצומה של האינתיפאדה הראשונה, עוררה מחלוקת וכעס רב, אך לטענתה, ההקלטות לאלבום החלו בטרם פרוץ האינתיפאדה.
ארזי לא היססה לשיר שורות כמו "מנגן חליל הנצח שיר אחד לשני עמים" (מתוך "חליל הנצח") ואף לשיר בית בערבית במסגרת שיר הנושא של האלבום.
בעקבותיו הגיעו לארזי מכתבי הערצה רבים מהעולם הערבי, עליהם מבוסס השיר "מכתב" שכתבו לה רחל שפירא וירוסלב יעקובוביץ' לאלבומה "מתוך שאהבתי" שיצא ב-1995. בעקבות "דמיון מזרחי" נבחרה ארזי כזמרת השנה הישראלית בארצות ערב בתוכניתו של שפיק סלמן, "מישראל באהבה" בקול ישראל בערבית ואף הוזמנה להופיע במצרים.
כמו את כל אלבומיה לאורך השנים, גם את "דמיון מזרחי" הוציאה ארזי בהפקה עצמאית, והוא נחשב ליקר מבין אלבומיה, בהשקעה של 100 אלף דולר.
בנוסף, הפיקה ארזי סדרה של קליפים ללהיטי האלבום, ביניהם "אל תאמר", "מה נתת לי" ושיר הנושא.
המעבד המוזיקלי ירון בכר לקח את השירים לכיוון רוקיסטי ברור, אך עשה שימוש בכלי נגינה אתניים וערביים.
לצורך האלבום הוטס לארץ במיוחד הבסיסט יוסי פיין.
באלבום מופיע גם שיר אחד מקורי, "אלף לילה ולילה", שכתבו מנור ובכר.
הוא נכנס למצעד הפזמונים ב-30 במאי 1989 ושהה בו 12 שבועות.
כמו כן נכנס למצעד הפזמונים השנתי תשמ"ט והתברג במקום ה-11.
ירון בכר - מעבד מוזיקלי, מפיק ונגן קלידים
מערוף נימרי - כלי הקשה
אלברט אליאס - חליל קנה סוף
פנינה בריק - קולות רקע
רותי בן אברהם - קולות רקע
דינה גולן - קולות רקע
אורלי קפח - קולות רקע
יהודה תמיר - קולות רקע
ראובן גבירץ - קולות רקע
מוטי דיכנה - קולות רקע
צבי בומס - קולות רקע
גברי מזור - יועץ אמנותי
אהוד מנור - כותב מילים
שאפיק סלמן - תרגום השירים
אמיר ארזי - מפיק בפועל
צדי צרפתי - במאי צילומים
דמיון מזרחי הוא ביטוי סטריאוטיפי המשמש כדי לטעון שדברים שנאמרו על ידי דובר בן ארצות ערב מהווים הגזמה או אף בדיה גמורה.
הביטוי משמש בעברית לרוב לתיאור טענות מוגזמות או בדויות באופן מובהק, שנאמרו על ידי מנהיגים, גורמי שלטון ונציגי ארגוני טרור במדינות ערב.
מקורו של הביטוי אינו ברור וייתכן כי הוא מתבסס על הדמיון הרב והמיוחד במינו אשר מצוי ב"סיפורי אלף לילה ולילה" שמקורם בארצות ערב.
בתרבות המערבית מתוארים לעיתים דברי הגזמה בהתבסס על הברון מינכהאוזן, האציל הגרמני הידוע כגוזמאי, ואף הקהילה המדעית קראה לתסמונת רפואית בשם תסמונת מינכהאוזן, בשל הדמיון שבין התסמינים המאפיינים אותה לבין הגוזמה והבדיה שבעלילותיו.
בשנת 1954 הגיב דובר צה"ל לידיעות ממקורות ערביים שישראל מרכזת כוחות צבא לאורך גבולותיה, ואמר שהידיעות "הן פרי דמיון מזרחי פורה".
באוקטובר 2010 נעשה שימוש בביטוי זה על ידי שר התשתיות עוזי לנדאו, בתגובה להאשמתו על ידי החמאס במעורבות שלו ושל פמלייתו הדיפלומטית שביקרה בדובאי, בחיסול הטרוריסט הבכיר מחמוד אל-מבחוח.
דוגמאות אחרות לשימוש בביטוי זה בתקשורת בישראל ניתן למצוא בעיקר ביחס לאמירות מוגזמות ביותר, כגון האשמת מצרים את ישראל כי הכרישים שפגעו בתיירים בסיני נשלחו על ידי המוסד, ובכותרת מאמר באתר האינטרנט "עניין מרכזי" מתאריך 22 באוקטובר 2008: "דמיון מזרחי שופע: נסראללה גוסס אחרי שהורעל בידי סוכני המוסד".
סלמאן מצאלחה, במאמר דעה בהארץ במרץ 2011 טען כי ייחוס "דמיון מזרחי" לערבים הוא כהוצאת דיבה.